**2. pielikums**

Atklāta konkursa

„Atkritumu apsaimniekotāja izvēle Alsungas novada administratīvajā teritorijā”

iepirkuma identifikācijasNr. AND-2018/5

nolikumam

**Tehniskās specifikācijas**

1. **Iepirkuma priekšmets**
   1. Iepirkuma priekšmets ir **sadzīves atkritumu apsaimniekošanas un mājsaimniecībās radīto būvniecības atkritumu apsaimniekošanas pakalpojuma nodrošināšana** (turpmāk – Pakalpojums) atkritumu radītājiem un valdītājiem (turpmāk – Pakalpojuma saņēmēji) Alsungas novada administratīvajā teritorijā, paredzot sadzīves atkritumu uzkrāšanai nepieciešamo konteineru bezatlīdzības uzstādīšanu atkritumu radītājiem un valdītājiem, uzkrāto sadzīves atkritumu izvešanu no konteineriem un transportēšanu uz sadzīves atkritumu poligonu „Pentuļi”, atkritumu apsaimniekošanas pakalpojuma sniegšanas administrēšanu, dalīti vākto atkritumu apsaimniekošanu un mājsaimniecībās radīto būvniecības atkritumu izvešanu pēc Pakalpojuma saņēmēja pieteikuma.
   2. Atkritumu apsaimniekošana veicama saskaņā ar šādiem normatīvajiem aktiem:
      1. Atkritumu apsaimniekošanas likums <http://likumi.lv/doc.php?id=221378>;
      2. Alsungas novada domes 27.10.2011.gada 27. oktobra saistošie noteikumi Nr. 5/2011 “Atkritumu apsaimniekošanas noteikumi Alsungas novada administratīvajā teritorijā”;
      3. Par Atkritumu apsaimniekošanas valsts plānu 2013. - 2020. gadam <http://likumi.lv/doc.php?id=255629>;
      4. citiem šo nozari regulējošiem normatīvajiem aktiem.
   3. Pretendents aprēķina cenu *euro* (bez PVN) par 1 m3 (vienu kubikmetru) nešķiroto sadzīves atkritumu un mājsaimniecībās radīto būvniecības atkritumu apsaimniekošanu.
   4. Pakalpojuma uzsākšana Alsungas novada administratīvajā teritorijā paredzēta 3 (trīs) mēnešu laikā no Iepirkuma Līguma noslēgšanas dienas.
2. **Esošās situācijas apraksts**

|  |  |  |
| --- | --- | --- |
| **Nr.** |  | **Apraksts** |
| 1. | Administratīvās teritorijas platība (km2), tās sadalījums atkritumu apsaimniekošanas zonās, apdzīvoto vietu centri (Alsunga, Almale). | 191 km2 |
| 2. | Pašvaldībā dzīvojošo fizisko personu skaits: |  |
| 2.1. | visā pašvaldības administratīvajā teritorijā kopā | 1400 |
| 2.2. | apdzīvotības blīvums cilv./km2 | 8,3 uz 1 km2 |
| 2.3. | apdzīvotajās vietās, atsevišķi norādot deklarēto iedzīvotāju skaitu daudzdzīvokļu dzīvojamās mājās, citās dzīvojamās mājās pēc lietošanas veidiem atbilstoši noteikumiem par būvju klasifikāciju un iedzīvotāju skaitu sezonālas apdzīvotības ēkās | Daudzīvokļu mājas Alsunga 330 cilv. |
| Daudzīvokļu mājas Almale 38 cilv. |
| Viendzīvokļu mājas Alsunga 105 cilv. |
| Viendzīvokļu mājas Almale 5 cilv. |
|  |
|  |
| 3. | Pašvaldībā esošo juridisko personu skaits: |  |
| 3.1. | visā pašvaldības administratīvajā teritorijā kopā | 10 |
| 3.2. | apdzīvotajās vietās, norādot to darbības jomu | Alsunga-9, Almale-1 |
| 4. | Informācija par pašvaldības atkritumu apsaimniekošanas sistēmu 2017.gadā: |  |
| 4.1. | Fizisko personu radīto atkritumu veidi un kopējais daudzums | 609 m3 |
| 4.2. | Juridisko personu radīto atkritumu veidi un kopējais daudzums | 1085 m3 |
| 4.3. | iepriekšējā periodā (vismaz pēdējā gada laikā) pašvaldībā nešķiroti savākto atkritumu kopējais daudzums (m3) | 1694 m3 |
| 4.4. | iepriekšējā periodā (vismaz pēdējā gada laikā) pašvaldībā dalīti savākto atkritumu kopējais daudzums (m3) | 120 m3 |
| 4.5. | iepriekšējā periodā (vismaz pēdējā gada laikā) pašvaldībā savākto liela izmēra atkritumu kopējais daudzums (m3) | 28 m3 |
| 4.6. | informācija par atkritumu apsaimniekošanas infrastruktūru, kas pieder pašvaldībai un kura bija vai kura tiks nodota atkritumu apsaimniekotājam: |  |
| 4.6.1. | atkritumu konteineru skaits, to veidi | - |
| 4.6.2. | sadzīves atkritumu dalītās savākšanas punktu, šķiroto atkritumu savākšanas laukumu, bioloģiski noārdāmo atkritumu kompostēšanas laukumu un pārkraušanas laukumu atrašanās vietas, to tehniskais stāvoklis, lietošanas noteikumi un tajos savācamo atkritumu veidi | Šķirotie atkritumi tiek savākti ar konteineriem 5 sadzīves atkritumu dalītās savākšanas punktos, atkritumu veidi atbilstoši MK noteikumiem Nr. 788 *Noteikumi par atkritumu savākšanas un šķirošanas vietām.* |
| 5. | informācija par līdzšinējo vietu un kārtību, kādā var nodot lielgabarīta atkritumus un būvniecībā radušos atkritumus | Pēc pieprasījuma lielgabarīta atkritumu un būvniecībā radušos atkritumu nodrošina atkritumu apsaimniekotājs |
| 6. | informācija par atkritumu poligonu, kurā atbilstoši valsts atkritumu apsaimniekošanas plānam un reģionālajam atkritumu apsaimniekošanas plānam, ja tāds ir apstiprināts, jāapglabā pašvaldības teritorijā savāktie sadzīves atkritumi | Sadzīves atkritumu poligons “Pentuļi”, Vārves pagasts, Ventspils novads |
| 7. | informācija par pašvaldības saistošajos noteikumos noteikto minimālo atkritumu izvešanas biežumu | Alsungas novada domes 27.10.2011.gada 27. oktobra saistošie noteikumi Nr. 5/2011 “Atkritumu apsaimniekošanas noteikumi Alsungas novada administratīvajā teritorijā ” - atbilstoši normai |

1. **Vispārīgās prasības Pakalpojuma sniegšanai**
   1. Līdz Līguma izpildes uzsākšanas brīdim atkritumu apsaimniekotājs (turpmāk–Apsaimniekotājs):
      1. noslēdz Līgumu ar Alsungas novada pašvaldību (turpmāk – Pašvaldība) par sadzīves atkritumu apsaimniekošanu Alsungas novada administratīvajā teritorijā. Iepirkuma rezultātā tiks slēgti divi pakalpojuma līgumi ar Pašvaldību, viens – par Pretendenta tiesībām apsaimniekot fizisko un juridisko personu radītos sadzīves atkritumus un mājsaimniecībās radīto būvniecības atkritumu apsaimniekošanu Alsungas novada administratīvajā teritorijā, otrs - par pašvaldības īpašumā un/vai apsaimniekošanā esošo daudzdzīvokļu dzīvojamo māju, iestāžu un objektu atkritumu apsaimniekošanu. Līguma projekts par tiesībām apsaimniekot fizisko un juridisko personu radītos sadzīves atkritumus Alsungas novada administratīvajā teritorijā tiks pievienots Līgumam (Pielikums Nr. 8);
      2. saņem Valsts Vides dienesta izsniegtu atkritumu apsaimniekošanas atļauju atkritumu apsaimniekošanai Alsungas novada administratīvajā teritorijā, ja tāda nav saņemta uz Piedāvājuma iesniegšanas brīdi;
      3. noslēdz līgumu ar Ventspils atkritumu apsaimniekošanas reģiona sadzīves atkritumu poligonu “Pentuļi” par Alsungas novadā savākto sadzīves atkritumu un mājsaimniecībās radīto būvniecības atkritumu nodošanu;
      4. saskaņo nešķirotu sadzīves atkritumu un dalīti vākto sadzīves atkritumu izvešanas maršrutus ar Pašvaldību.
   2. Saņemot individuālo līgumu slēgšanas tiesības ar Alsungas novada administratīvajā teritorijā esošajiem atkritumu radītājiem un valdītājiem par sadzīves atkritumu apsaimniekošanu, Apsaimniekotājs pārņem no iepriekšējā atkritumu apsaimniekotāja apkalpojamos objektus un turpmākā periodā noslēdz individuālos līgumus (Pielikums Nr. 8) ar visiem atkritumu radītājiem vai valdītājiem, tostarp ar :
      1. nekustamā īpašuma īpašniekiem, tiesiskajiem valdītājiem vai apsaimniekotājiem;
      2. publisko teritoriju sakopšanas darbu veicējiem;
      3. publisko pasākumu organizētājiem par publisko pasākumu laikā radušos sadzīves atkritumu apsaimniekošanu;
      4. dārza māju, vasarnīcu vai citu īslaicīgas apmešanās dzīvojamās ēkas īpašniekiem, valdītājiem, lietotājiem (tajā skaitā arī īrniekiem) vai viņu pilnvarotām personām, kas ir atkritumu radītāji pavasara-vasaras sezonā.
   3. Apsaimniekotājs saskaņo ar Pašvaldību papildus vienošanās projektus pie individuālajiem līgumiem, kā arī jebkuras līguma (Pielikums Nr. 8) izmaiņas, ja tādas tiek plānotas visā Līguma ar Pašvaldību darbības laikā.
   4. Apsaimniekotājs individuālo līgumu par atkritumu apsaimniekošanu termiņu nosaka tādu, kas nav garāks par Līguma, kas noslēgts starp Apsaimniekotāju un Pašvaldību, termiņu.
   5. Slēdzot līgumu par atkritumu apsaimniekošanu ar Pakalpojuma saņēmējiem par sadzīves atkritumu apsaimniekošanu Apsaimniekotājs nodrošina, ka Pakalpojuma saņēmējs var izvēlēties atkritumu izvešanas biežumu pēc faktiski radītā atkritumu apjoma, bet ne retāk kā noteikts Alsungas novada domes 2011.gada 27. oktobra saistošajos noteikumos Nr. 5/2011 “Atkritumu apsaimniekošanas noteikumi Alsungas novada administratīvajā teritorijā”.
   6. Apsaimniekotājs nodrošina nešķirotu sadzīves atkritumu savākšanu no Pakalpojuma saņēmējiem, ievērojot Tehniskās specifikācijas un individuāli ar Pakalpojuma saņēmējiem noslēgto līgumu nosacījumus, un nekavējošu (pēc specializētā transportlīdzekļa pilnas pielādes) savākto atkritumu transportēšanu uz sadzīves atkritumu poligonu “Pentuļi” ar šim nolūkam paredzētu specializētu transportu.
   7. Apsaimniekotājs nodrošina, ka atkritumu savākšana notiek, izmantojot marķētus atkritumu konteinerus ar norādi par atkritumu apsaimniekotāju, kam pieder vai ir nodots lietošanā attiecīgais konteiners, un tā kontakttālruni, kā arī norādi par konteinerā ievietojamo atkritumu veidu:
      1. Apsaimniekotājam jānodrošina lietošanai derīgu atkritumu konteineru uzstādīšana Pakalpojuma saņēmējiem bez papildu maksas, nodrošinot iespēju izvēlēties dažāda tilpuma konteinerus sadzīves atkritumu savākšanai;
      2. Apsaimniekotājam jānodrošina Pakalpojuma saņēmējiem izvēli vismaz starp šāda tilpuma atkritumu konteineriem: 240 l, 1100 l, 4,5 m3, 7 m3, 10 m3 (+/-10%)) un citi izmēri, par kuriem Apsaimniekotājs un Pakalpojuma saņēmējs savstarpēji vienojas;
      3. nešķirotu sadzīves atkritumu konteineriem ir jābūt aprīkotiem ar atveramo vāku atkritumu izmešanai, ar ritenīšiem konteinera pārvietošanai;
      4. konteineri piegādājami un nododami lietošanā Pakalpojuma saņēmējam uz līguma darbības laiku to atrašanās vietā bez papildu samaksas. Nomas maksas iekasēšana par Pakalpojuma saņēmējiem lietošanā nodoto konteineru izmantošanu nav pieļaujama;
      5. Apsaimniekotājam jānodrošina tā uzstādīto atkritumu konteineru uzturēšana tehniskā kārtībā un bez papildu maksas jāveic bojāto atkritumu konteineru nomaiņa ne vēlāk kā 10 (desmit) dienu laikā no bojājuma konstatēšanas, ja bojājums radies Apsaimniekotāja, trešo personu vainas dēļ vai bojāts Pakalpojuma sniegšanas rezultātā (nolietojies).
   8. Apsaimniekotājam papildus atkritumu konteineriem nešķirotu sadzīves atkritumu uzkrāšanai, ir jānodrošina Pakalpojuma sniegšana, izmantojot atkritumu savākšanas maisus ar Pašvaldību saskaņotajās vietās šādos gadījumos: nešķirotu sadzīves atkritumu izvešana ar atkritumu konteineriem ir būtiski apgrūtināta vai papildu atkritumu apjoma uzkrāšanai. Apsaimniekotājam jānodrošina maisu pārdošana. Atkritumu maisa cenā ir jāiekļauj kopējā atkritumu apsaimniekošanas maksa, proti, maisa cenai ir jābūt vienādai ar maisā ietilpstošo nešķirotu sadzīves atkritumu apsaimniekošanas maksu (piemēram, maksa par atkritumu apsaimniekošanu maisos, ja maisa tilpums ir 60 l: sadzīves atkritumu apsaimniekošanas maksa EUR/m3 x 0.06 m3 = EUR/gab.). Atkritumu radītājs, kurš iegādājas atkritumu savākšanas maisu, veic priekšapmaksu par tā atkritumu daudzuma apsaimniekošanu, kas ietilpst maisā. Maisa tilpums - vismaz 60 litri, speciāli marķēts, ūdens necaurlaidīgs, ar celtspēju vismaz 10 kg.
   9. Atkritumu savākšana notiek tikai ar specializētajiem atkritumu apsaimniekošanas transportlīdzekļiem, kuri atbilstoši normatīvajiem aktiem ceļu satiksmes jomā ir ieguvuši Ceļu satiksmes drošības direkcijas izdoto mehānisko transportlīdzekļu sertifikātu ar atzīmi par transportlīdzekļa atbilstību vides aizsardzību regulējošajos normatīvajos aktos noteiktajām izplūdes gāzu emisijas robežvērtībām:
      1. Atkritumu apsaimniekotājs nodrošina, ka sadzīves atkritumu savākšana notiek tikai ar specializētajiem atkritumu apsaimniekošanas transportlīdzekļiem, kuri atbilst Apsaimniekotāja piedāvājumā norādītajam emisijas standartam, bet ne zemāk kā "Euro V";
      2. visiem specializētiem transportlīdzekļiem (atkritumu izvedējiem) jābūt trafarētiem, norādot uz tiem Apsaimniekotāja nosaukumu un kontakttālruni.
   10. Apsaimniekotājam uz līguma izpildes uzsākšanas brīdi būs nepieciešams vismaz šāds minimālais specializētās tehnikas un atkritumu konteineru daudzums, lai sniegtu Pakalpojumu:

|  |  |  |
| --- | --- | --- |
| **Nr. p.k.** | **Specializētā tehnika** | **Skaits** |
| 1. | Atkritumu vedējs (vismaz klase EURO V) | 2 |
| 2. | Atkritumu konteineru pārvadātājs (ar tilpumu no 4.5 līdz 30 m3) | 1 |
|  | | |
| **Nr. p.k.** | **Atkritumu konteineri** | **Skaits** |
| 1. | Plastmasas ar tilpumu 240 l(+/-10%) | 280 |
| 2. | Plastmasas ar tilpumu 1100 l(+/-10%) | 19 |
| 3. | Konteineri radīto būvniecības atkritumu apsaimniekošanas pakalpojuma nodrošināšanai un liela izmēra atkritumu apsaimniekošanai - metāla ar tilpumu no 4,5 m3 līdz 30 m3 (+/-10%) | 4 |

* 1. Atbilstoši saskaņotiem laika grafikiem, Apsaimniekotājam jānodrošina nešķiroto sadzīves atkritumu regulāru izvešanu no Pakalpojuma saņēmējiem, kas iegādājušies maisus, kā arī no atkritumu konteineriem un atkritumu konteineru laukumiem. Mājsaimniecībās radīto būvniecības atkritumu izvešana jāveic ne vēlāk kā piecu darba dienu laikā no Pakalpojuma saņēmēja pieteikuma saņemšanas.
  2. Pēc Pakalpojuma saņēmēja mutiska vai rakstiska pieteikuma ne retāk kā 2 reizes gadā Apsaimniekotājam iespēju mainīt nešķirotu sadzīves atkritumu izvešanas biežumu bez papildu atlīdzības (t.i., komisijas maksas, administrācijas izdevumi u.tml.). Izmaiņas Apsaimniekotājam jāveic 10 ( desmit) darba dienu laikā.
  3. Ja konteinera izvešana Pakalpojuma saņēmējam nav nepieciešama grafikā paredzētajā datumā un par to Apsaimniekotājs tiek savlaicīgi, t.i., vismaz 1 (vienu) dienu pirms paredzētās konteinera iztukšošanas dienas, brīdināts, Apsaimniekotājs par paredzēto nešķirotu sadzīves atkritumu izvešanas reizi maksu neiekasē un nepiemēro nekāda veida papildus atlīdzību (t.i., komisijas maksas, administrācijas izdevumi, soda sankcijas u.tml.) par konkrētā pakalpojuma nesniegšanu. Ja Apsaimniekotājs netiek brīdināts par vēlamajām izmaiņām grafikā, maksu par nešķirotu sadzīves atkritumu apsaimniekošanu var iekasē līgumā paredzētajā kartībā. Izvešanas biežums gadā nevar būt mazāks kā noteikts Alsungas novada saistošajos noteikumos.
  4. Apsaimniekotājs nodrošina ārpuskārtas Pakalpojumu par Finanšu piedāvājumā noteikto maksu gadījumos, ja paredzētais izvešanas biežums novadā ir biežāks, kā Pakalpojuma saņēmējam līgumā atrunātais, līdz ar to var vienoties par abām pusēm atbilstošu dienu atkritumu izvešanai papildus līgumā atrunātajam. Tikai gadījumos, kad papildus izvešana nav iespējama, kā arī Pakalpojuma saņēmējam nav pieejams cits atkritumu uzkrāšanas veids (papildus konteiners vai maisi), Apsaimniekotājs var piemērot papildus maksu par nešķirotu sadzīves atkritumu izvešanu ārpus kārtas, ja par papildus izmaksām Pakalpojuma saņēmējs tiek informēts un tām piekrīt.
  5. Ja Pakalpojuma saņēmējs atrodas ilgstošā (vairāk kā viens mēnesis) prombūtnē un par to ir informējis Apsaimniekotāju vismaz 1 (vienu) dienu pirms grafikā paredzētās iztukšošanas reizes, par paredzēto nešķiroto sadzīves atkritumu izvešanas reizi Apsaimniekotājs maksu neiekasē un nepiemēro nekāda veida papildus atlīdzību (tajā skaitā soda sankcijas) par konkrētā pakalpojuma nesniegšanu. Šādā gadījumā pusēm jāvienojas par turpmāko izvešanas grafiku.
  6. Apsaimniekotājs nodrošina konteinera nomaiņu (no lielāka uz mazāku tilpumu vai pretēji) pēc Pakalpojuma saņēmēja pieprasījuma bez papildu atlīdzības.
  7. Pēc Pakalpojuma saņēmēja pieprasījuma Apsaimniekotājs nodrošina papildus konteinera uzstādīšanu bez papildu atlīdzības un nomas maksas uz līguma darbības laiku un nodrošina tā iztukšošanu pēc iepriekš atrunāta grafika piemērojot Finanšu piedāvājumā norādīto maksu par nešķirotu sadzīves atkritumu apsaimniekošanu. Papildus uzstādītā konteinera apkalpošana veicama atbilstoši Tehniskajās specifikācijās noteiktajam.
  8. Apsaimniekotājs nodrošina atkritumu konteineru novākšanu pēc Pakalpojuma saņēmēja pieprasījuma bez papildu atlīdzības.
  9. Apsaimniekotājs nodrošina papildus radušos nešķirotu sadzīves atkritumu savākšanu līdz 15 litriem bez atlīdzības.
  10. Apsaimniekotājs nodrošina papildus nešķirotu sadzīves atkritumu apjoma (virs 15 litriem), ja tāds radies, savākšanu bez papildu atlīdzības (t.i., komisijas maksas, administrācijas izdevumi u.tml.), piemērojot Finanšu piedāvājumā norādīto maksu, ja par papildus atkritumu apjomu Pakalpojuma saņēmējs ir iepriekš (1 ( vienu) dienu pirms izvešanas grafikā paredzētās konteinera izvešanas dienas) informējis, pretējā gadījumā papildu apjoms netiek savākts. Šajā gadījumā Pakalpojuma saņēmējam nevar tikt piemērotas soda sankcijas vai papildu atlīdzība.
  11. Pēc Pakalpojuma saņēmēja pieprasījuma Apsaimniekotājs izsniedz atkritumu izvešanas kalendāru katram kalendārajam gadam bez papildu atlīdzības (t.i. atkritumu radītājam vēlamā formā, piemēram, pa pastu, e-pastu vai Pašvaldības telpās).
  12. Atkritumu izvešanas grafika izmaiņu gadījumā, ja izmaiņu ierosinātājs ir Apsaimniekotājs, Apsaimniekotājs paziņo Pakalpojuma saņēmējam par to personīgi vismaz 3 (trīs) dienas pirms plānotajām izmaiņām bez papildu atlīdzības.
  13. Apsaimniekotājs nodrošina atkritumu konteineru nomaiņu un remontu par Apsaimniekotāja līdzekļiem, ja tie ir Apsaimniekotāja īpašums un bojājumi saistīti ar Pakalpojuma sniegšanu.
  14. Apsaimniekotājs nodrošina konteineru mazgāšanu (arī no iekšpuses) vismaz 1 (vienu) reizi gadā bez papildu atlīdzības.
  15. Ja Pakalpojuma saņēmējs par atkritumu apsaimniekošanas pakalpojumiem nemaksā individuālajā līgumā ( Pielikums Nr.8) noteiktajā termiņā, Apsaimniekotājs ir tiesīgs pārtraukt Pakalpojuma sniegšanu, ievērojot individuāli ar Pakalpojuma saņēmēju noslēgtajā līgumā atrunāto kārtību. Apsaimniekotāja sagatavots brīdinājums/informācija Pakalpojuma saņēmējam jānogādā bez papildu atlīdzības (t.i., komisijas maksas, administrācijas izdevumi; pasta pakalpojumi u.tml.).
  16. Pakalpojuma atjaunošanu (atkritumu izvešanas atjaunošana pēc parāda nomaksas vai līguma atjaunošana) Apsaimniekotājs veic bez papildu atlīdzības (t.i., komisijas maksas, administrācijas izdevumi; transporta izmaksas u.tml.).
  17. Apsaimniekotājs izsniedz rēķinus Pakalpojumu saņēmējiem, sākot ar Pakalpojumu sniegšanas uzsākšanas dienu un saskaņā ar Finanšu piedāvājumu. Norēķinos ar Pakalpojuma saņēmējiem Apsaimniekotājs neparedz avansa maksājumus. Apsaimniekotājs ir tiesīgs piemērot papildus maksu Pakalpojuma saņēmējiem, kuri rēķinus izvēlas saņemt pa pastu.
  18. Pēc atkritumu konteineru iztukšošanas Apsaimniekotājam ir jāsakopj atkritumu konteineru piegulošā teritorija, ja konteineru iztukšošanas procesā ir izbiruši iekraujamie atkritumi. Ja atkritumu konteineri izvietoti īpašumu pagalmos, kuriem nav nodrošināta specializētās tehnikas piekļuve, konteineru iztukšošanas dienās līdz plkst. 6:00 Pakalpojuma saņēmēji tos no īpašumu pagalmiem pārvieto specializētajiem transportlīdzekļiem vai to apkalpei pieejamā vietā, kur tie netraucē gājēju un transportlīdzekļu kustību, kā arī nodrošina, lai pēc atkritumu izvešanas konteineri tiktu novietoti atpakaļ to pastāvīgajā atrašanās vietā.
  19. Pakalpojumu sniegšanā Apsaimniekotājs ir tiesīgs izmantot tikai tādus konteinerus, maisus, specializētus transportlīdzekļus, iekārtas un ierīces, kas nerada apdraudējumu cilvēka dzīvībai un veselībai, apkārtējai videi.
  20. Situācijās, kad Pakalpojumu nav iespējams sniegt grafikā paredzētā dienā ārkārtas situāciju gadījumos (dabas stihijas, avārijas u.c. iemesli, kurus nav bijis iespējams paredzēt iepriekš), par Pakalpojuma pārtraukšanu tiek nekavējoties informēta Pašvaldība, iesniedzot tai iespējamo Pakalpojuma atjaunošanas termiņu, kā arī tiek informēti atkritumu radītāji vai valdītāji. Gadījumos, kad atkritumu izvešana grafikā paredzētajā dienā nav iespējama, bet iemesls nav ārkārtas situācija, atkāpe no atkritumu izvešanas grafika pieļaujama no 1 (vienas) līdz 3 (trim) dienām, par to nekavējoties informējot Pašvaldību un Pakalpojuma saņēmējus.
  21. Apsaimniekotājs nodrošina pretenziju (gan mutiskas, ka rakstiskas) no Pakalpojuma saņēmējiem par sniegto Pakalpojumu, tā kvalitāti vai citiem ar atkritumu apsaimniekošanu saistītiem jautājumiem reģistrēšanu un risināšanu 1 (vienas) nedēļas laikā no pretenzijas saņemšanas brīža. Par rasto risinājumu telefoniski vai rakstiski informē pretenzijas iesniedzēju bez papildu atlīdzības. Ja abpusēji izdevīgs risinājums netiek panākts, jautājuma izskatīšanā tiek iesaistīta Pašvaldība.
  22. Apsaimniekotājs nodrošina jebkuru pārkāpumu no Pakalpojuma saņēmēja puses fiksēšanu, veicot fotofiksāciju un par to informējot pārkāpēju. Par Pakalpojuma saņēmējiem uzrādītiem vai nosūtītiem pārkāpumu fiksējošiem materiāliem papīra formātā netiek iekasēta papildu atlīdzība.
  23. Apsaimniekotājam jānodrošina liela izmēra atkritumu izvešana, par maksu vienojoties ar Pakalpojuma saņēmēju. Liela izmēra atkritumu izvešana jānodrošina pēc nepieciešamības, izvešanu piesakot, zvanot Apsaimniekotājam.
  24. Ja Apsaimniekotājs Piedāvājumā norādījis, ka nodrošinās bīstamo atkritumu ([elektrisko un elektronisko, sadzīvē radušos bīstamo, videi kaitīgo preču atkritumu savākšanu](http://www.zaao.lv/lv/saturs/elektrisko-un-elektronisko-sadzive-radusos-bistamo-videi-kaitigo-precu-atkritumu-savaksana), tajā skaitā elektrisko un elektronisko iekārtu atkritumu savākšanu, akumulatoru un bateriju savākšanu, luminiscēto spuldžu un/vai nolietotu autoriepu savākšanu), Apsaimniekotājam pakalpojums jāsniedz ne vēlāk kā 10 darba dienu laikā no Pakalpojuma saņēmēja pieprasījuma dienas, maksu nosakot, Pakalpojuma saņēmējam vienojoties ar Apsaimniekotāju. Vienu reizi gadā Apsaimniekotājs nodrošina elektrisko un elektronisko iekārtu atkritumu bezmaksas savākšanu akcijas veidā.
  25. Vismaz 1 (vienu) reizi gadā akcijas vai talkas laikā savāktos atkritumus bez maksas nogādāt sadzīves atkritumu poligonā “Pentuļi”.
  26. Apsaimniekotājs nodrošina Pakalpojumu publiskos pasākumos, iepriekš vienojoties ar pasākuma organizētāju vai Pašvaldību.

1. **Dalīti vākto atkritumu apsaimniekošana** 
   1. Apsaimniekotājam ir pienākums izveidotajos atkritumu dalītās savākšanas punktos bez maksas nodrošināt atkritumu konteineru uzstādīšanu un apsaimniekošanu, kas ir paredzēti atkritumu dalītai vākšanai – vismaz papīra un kartona, plastmasas, stikla un metāla iepakojumam. Vienā atkritumu konteinerā var vienlaikus savākt divu vai vairāku veidu dalīti savāktos sadzīves atkritumus. Atkritumu izvešana no punktiem jānodrošina vismaz 1 reizi mēnesī.
   2. Apsaimniekotājam jānodrošina šādas atkritumu dalītās savākšanas punktu atrašanās vietas:

|  |  |
| --- | --- |
| Nr. p.k. | **Adrese** |
| 1. | Skolas iela 11, Alsunga, Alsungas novads |
| 2. | Ziedlejas iela 1, Alsunga, Alsungas novads |
| 3 | Krasta iela 1, Alsunga, Alsungas novads |
| 4 | Krasta iela 7 , Alsunga, Alsungas novads |
| 5 | Almale 7, Almale, Alsungas novads |

* 1. Apsaimniekotājs līdz 2020. gada 31. decembrim izveido dalītas savākšanas sistēmu bioloģiski noārdāmiem atkritumiem.
  2. Apsaimniekotājam jānodrošina vismaz viens specializētais transportlīdzeklis, kas ir piemērots dalīti vākto atkritumu savākšanai, nodrošinot to nesajaukšanos ar nešķirotiem sadzīves atkritumiem un to pārvadāšanu līdz to galapunktam šķirotā veidā.
  3. Uz dalīti vākto atkritumu konteineriem jābūt izvietotai nepārprotamai un skaidri salasāmai informācijai par attiecīgajā konteinerā ievietojamo atkritumu veidu un norādei par Apsaimniekotāju un tā kontakttālrunim.
  4. Apsaimniekotājam ir tiesības uzskatīt dalīti vāktos (šķirotus) atkritumus par nešķirotiem sadzīves atkritumiem gadījumā, ja dalīti savāktiem atkritumiem ir cita atkritumu veida piejaukums 10% un vairāk no kopējā konteinerī esošā sastāva. Šādā gadījumā Pakalpojuma saņēmējs par šāda veida atkritumiem norēķinās saskaņā ar spēkā esošo sadzīves atkritumu apsaimniekošanas maksu, kas ir paredzēta par nešķirotu sadzīves atkritumu apsaimniekošanu, un savstarpējos līgumos par atkritumu apsaimniekošanas pakalpojumu sniegšanu atrunāto kārtību. Par minēto faktu tiek sastādīts akts, kuram pievienoti attiecīgo faktu apliecinoši fotoattēli.

1. **Sabiedrības informēšanas pasākumi un pienākums informēt Pašvaldību**
   1. Apsaimniekotājam ir pienākums iesaistīties sabiedrības informēšanā un izglītošanā. Apsaimniekotāja informatīvās un sabiedrību informējošās aktivitātes notiek sadarbībā ar Pašvaldību, sniedzot visu nepieciešamo informāciju, informējot par Apsaimniekotāja darbības aktualitātēm, iespēju robežās iesaistoties kopēji plānotajās publiskajās kampaņās, kas vērstas uz sabiedrības informēšanas un izglītošanas mērķu sasniegšanu.
   2. Apsaimniekotāja pienākums ir informēt atkritumu Pakalpojuma saņēmējus par izmaiņām atkritumu apsaimniekošanā, kā arī sniegt aktuālo informāciju par atkritumu dalītās vākšanas infrastruktūru (atkritumu šķirošanas laukumiem un dalītās atkritumu savākšanas punktiem), kas tam ir pieejama.
   3. Apsaimniekotājs sadarbībā ar Alsungas novada domi nodrošina aktuālās informācijas ievietošanu *interneta* vidē, t.i., Apsaimniekotāja Pakalpojuma saņēmējiem un sabiedrībai paredzētajai informācijai, ieskaitot to, kas tiek publicēta Apsaimniekotājam piederošajā tīmekļvietnē, jātiek publicētai arī tīmekļvietnē [www.alsunga.lv](http://www.alsunga.lv). Apsaimniekotājs informācijas sagatavošanu un tās ievietošanu veic sadarbībā ar Pašvaldības sabiedrisko attiecību speciālistiem.
   4. Apsaimniekotājs nodrošina ar Pakalpojumu, t.i., atkritumu maisu iegāde, līguma par atkritumu apsaimniekošanu slēgšana, samaksas iekasēšana, informācijas par atkritumu apsaimniekošanu savas kompetences robežās sniegšana, atkritumu izvešanas biežuma izmaiņas u.c. ar atkritumu apsaimniekošanu saistīto pakalpojumu pieejamību iedzīvotājiem novada domē vismaz 5 (piecas) dienas nedēļā ar apmeklējuma laiku P,O,T,C no 8:00 – 17:00. P 8:00 – 15:00. Katru darba dienu, izņemot valsts noteiktās svētku dienas, Apsaimniekotājs nodrošina saziņu e-pastā un telefoniski. Apsaimniekotājam ir jāpārzina Pakalpojuma sniegšanas teritorija (ciemu, māju, ielu atrašanās vietas, atkritumu vedēju maršruti, laika grafiki un tajos iekļautie objekti, Pakalpojuma saņēmēju adreses u.c.).
   5. Apsaimniekotājs katru gadu līdz 1. martam par iepriekšējo kalendāra gadu sniedz informāciju par Alsungas novada administratīvajā teritorijā apsaimniekotajiem atkritumiem, t.i.:
      1. kopējo savākto sadzīves atkritumu daudzumu, atsevišķi norādot fizisko un juridisko personu radīto atkritumu veidus un kopējo daudzumu, dalīti savākto atkritumu daudzumu un veidus;
      2. atkritumu konteineru skaitu un to veidus;
      3. savākto liela izmēra atkritumu daudzumu, savākto būvniecībā radušos atkritumu daudzumu;
      4. saskaņā ar Ministru kabineta 2017. gada 30. maija noteikumu Nr.292 “Noteikumi par kārtību, kādā sniedzama informācija par savākto, reģenerācijai nodoto, atkritumu poligonā nodoto un atkritumu poligonā apglabāto sadzīves atkritumu masu” 2.punktu par savākto, reģenerācijai nodoto un atkritumu poligonā nodoto sadzīves atkritumu masu;
      5. pēc apsaimniekošanas līguma noslēgšanas izveidoto atkritumu dalītās savākšanas infrastruktūru, ja tāda bija jāizveido;
      6. starp Apsaimniekotāju un Pakalpojuma saņēmējiem noslēgtiem atkritumu apsaimniekošanas līgumiem, tai skaitā ziņas par atkritumu radītāju vai valdītāju iesaisti pašvaldības organizētajā atkritumu apsaimniekošanas sistēmā;
      7. 1 (vienu) reizi ceturksnī iesniegt pašvaldībai informāciju par pakalpojuma saņēmēju pienākumu nepildīšanu, tai skaitā par visiem gadījumiem, par kuriem normatīvie akti paredz administratīvo atbildību;
      8. 1 (vienu) reizi ceturksnī iesniegt pašvaldībai informāciju par pakalpojuma saņēmēju iesniegtajām pretenzijām, kas saistītas ar atkritumu apsaimniekošanas pakalpojumu un tā kvalitāti, kā arī sniegt informāciju par problēmām atkritumu apsaimniekošanā un to iespējamiem risinājumiem.
   6. Apsaimniekotājs veic Pakalpojuma saņēmēju informēšanu par to tiesībām un pienākumiem, iekļaujoties kopējā pašvaldības sadzīves atkritumu apsaimniekošanas sistēmā, izplatot informatīvos materiālus un veicot cita veida informatīvus pasākumus bez papildu atlīdzības.
   7. Apsaimniekotājs veic sadzīves atkritumu masas un tilpuma attiecību mērījumus, nodrošinot savākto atkritumu svēršanu un novērtējot atkritumu tilpumu atbilstoši atkritumu uzkrāšanas konteinera tilpumam atbilstoši Ministru kabineta noteikumu Nr. 537 “Sadzīves atkritumu masas un tilpuma attiecības mērījumu veikšanas kārtība un nosacījumi “ 3.2. punktam.
   8. Apsaimniekotājs atkritumu masas un tilpuma attiecību nosaka ne retāk kā reizi ceturksnī. Pirms tiek uzsākta atkritumu masas un tilpuma attiecības noteikšana, Apsaimniekotājs un Pašvaldība rakstiski vienojas par mērījumu veikšanu.
2. **Citas prasības**
   1. Apsaimniekotājam Pakalpojumu sniegšanā jāievēro Eiropas Savienības tiesību aktu un Latvijas Republikas normatīvo aktu prasības vides piesārņojuma samazināšanai, kas rodas savācot, pārkraujot, šķirojot, uzglabājot vai pārvadājot atkritumus.
   2. Pirms darbu uzsākšanas Apsaimniekotājs izstrādā atkritumu izvešanas maršrutus un iesniedz Pasūtītājam.
   3. Apsaimniekotājs nodrošina, ka Pakalpojuma sniegšanā:
      1. tiek piesaistīti atbilstošas kvalifikācijas darbinieki;
      2. tiek nodrošināta atkritumu apsaimniekošanas pakalpojuma izpildes kvalitāte un tās kontrole, Pakalpojumi tiek sniegti atbilstoši Valsts vides dienesta izsniegtajām atļaujām;
      3. tiek ievērotas darba drošības prasības atbilstoši normatīvo aktu prasībām;
      4. darbinieki strādā specializētā apģērbā, kā arī nodrošina citu aprīkojumu ar Apsaimniekotāja marķējumu;
      5. dati par Pakalpojumu sniegšanu tiek uzkrāti Apsaimniekotāja informatīvās sistēmas datu bāzē.
   4. Pakalpojumu izpildes periods ir pieci gadi no iepirkuma līguma spēkā stāšanās dienas.